钦定古今图书集成/历象汇编/庶征典/第065卷 > 《唐邵谔望气经》 > 《杂占法》
## 钦定古今图书集成/历象汇编/庶征典/第065卷 > 《唐邵谔望气经》 > 《杂占法》

凡望气占侯，皆在子午卯酉之时。太乙初移宫，皆有
气见，可以测之。夕则日入时，朝则日出时，夜则夜半
时，中则午时。

天无言，以七曜垂文。地无言，以五云腾气。四时无言，
以寒暑变节。“六甲无言，以孤虚定位。”

晋气之云，白润精明，楚云如日，渤海碣岱之间，云气
正黑色，魏云如鼠，越云如龙，荆云如犬，秦云如行人，
周云如车轮。华山河南，气色下黑上赤，韩云似布，幽
蓟之气如蛇形，宋云如车，鲁云如马，蜀云如囷辇，乍
高乍下；济水之云如黑猪，东齐之云如青靛。淮水之
间，气如瀑布，渭水之象如白狼尾，东海之气如悬灯
烟附汉，亦如图画；江汉之气如摇杵；东齐吴郑之间，
气如绛衣。赵冀气如黑牛尾；燕赵之间，上青下黑。北
裔气如穹庐状也。北狄之气，如牛羊之群来而不断
也。南蛮之气，如船如阁，亦如旌旗摇动。东裔气如树。
西戎气如屋宅之状。海傍蜃气如楼阁。广野之气如
宫阙，千岁灵龟，上有白云常聚。云气“多黑润者，其下
有潜龙。”

《二分二至，必占》云气：“黄云如覆车，五谷大熟；青云致
虫，白云致盗乌；黑云多水，赤云有火；郁郁葱葱，隐隐
隆隆，佳气也；绵绵绞绞，条条片片，兵气也；泽泽焰焰，
女子气也；如藤蔓挂树者，宝气也；紫氛如楼者，玉气
也；赩气有铜，红气，有琼，为璘褐色，为铁赭色。云气下
垂，不可以掘。”

山云草莽，水云鱼鳞，旱云烟火，涔云波水，阵云如立
垣，杼云类轴，杓云如绳蜺。〈史记作蛪者〉云类阙旗，胜兵；云
气如织，败兵；云气如枯。

“若烟非烟若云非云。郁郁纷纷萧索轮囷。”是曰：〈史记作谓〉
《卿云》，“卿云”者。〈史记作见〉喜气也。“若雾非雾，若蒙非蒙，著。”〈史记
无此六字〉《衣冠》而不濡，见则其国。〈史记作域〉被甲而趋。